Държавен вестник, бр. 99, 2011 г., стр. 49

БРОЙ  99	
Д Ъ Р Ж А В Е Н  В Е С Т Н И К 	
СТР.  49  
от първостепенния разпоредител с бюджетни 
кредити, освободените в резултат на прилагане 
на ал. 5 средства. Средствата се предоставят 
като трансфер чрез бюджета на Министерството 
на образованието, младежта и науката.
(7) По решение на първостепенните разпо­
редители с бюджетни кредити детските градини 
и обслужващите звена могат да прилагат сис­
темата на делегирани бюджети при спазване 
на условията на ал. 1 и 2.
§ 49. (1) В срок до 31 март 2012 г. министърът 
на финансите по предложение на министъра на 
образованието, младежта и науката да извърши 
промени по субсидиите на държавните висши 
училища в случай на разлика между броя на 
приетите за обучение студенти и докторанти 
по данни от регистъра по чл. 10, ал. 2, т. 3, 
буква „в“ от Закона за висшето образование и 
броя на студентите и докторантите, формиращ 
размера на субсидиите за издръжка на обуче­
нието, включени в трансферите за държавните 
висши училища по чл. 6, ал. 2.
(2) Освободените средства по ал. 1 се пре­
доставят по бюджета на Министерството на 
образованието, младежта и науката за финан­
сиране на дейности за реализиране на политики 
в сферата на висшето образование, в т. ч. за 
изпълнение на § 50.
§ 50. (1) Частта от държавната субсидия за 
издръжка на обучението за 2012 г., определена 
въз основа на комплексната оценка по чл. 91, 
ал. 2, т. 3 и ал. 3, т. 3 от Закона за висшето 
образование в размер до 15 000 хил. лв., се 
предоставя за сметка на предвидените разходи 
по бюджета на Министерството на образова­
нието, младежта и науката за същата година.
(2) Министерският съвет по предложение 
на министъра на образованието, младежта и 
науката определя условия, критерии и ред за 
предоставяне на средствата по ал. 1.
§ 51. (1) Средствата от държавния бюджет 
за държавните културни институти, осъщест­
вяващи дейности в областта на сценичните 
изкуства в системата на Министерството на 
културата, включват:
1. средства за осъществяване на дейности в 
областта на сценичните изкуства;
2. средства за реализиране на творчески 
проекти, финансирани от Министерството на 
културата на конкурсен принцип.
(2) Министърът на културата утвърждава 
методика (формули) за разпределение на сред­
ствата по ал. 1, т. 1. Утвърдените формули се 
прилагат от началото на бюджетната година и 
могат да бъдат променяни при изменение на 
бюджета на министерството общо и за съот­
ветната дейност. 
(3) Формулите по ал. 2 се състоят от базов 
компонент и допълнителни компоненти:
1. базовият компонент включва средства, 
определени на база единните разходни стан­
дарти, утвърдени от Министерския съвет за 
съответната група държавни културни инсти­
тути, и брой продадени билети от съответния 
културен институт;
2. допълнителни компоненти, които отчитат 
спецификата на държавните културни институти.
(4) Средствата по ал. 1, т. 1 се разпределят 
в съотношение:
1. от 70 до 85 на сто – за сумата по базовия 
компонент на формулата;
2. от 15 до 30 на сто – за сумата по допъл­
нителни компоненти на формулата.
§ 52. Държавните културни институти, осъ­
ществяващи дейност в областта на сценични­
те изкуства, прилагат система на делегирани 
бюджети, която дава право на директора на 
културния институт:
1. самостоятелно да се разпорежда със сред­
ствата на института;
2. да извършва компенсирани промени на 
утвърдените с бюджета му приходи и разходи, 
като уведомява за това Министерството на 
културата;
3. да определя числеността на персонала и 
индивидуалните възнаграждения на служите­
лите и работниците, при спазване на нормите, 
определени в съответните нормативни актове.
§ 53. Освен средствата по § 51, ал. 1 ми­
нистърът на културата включва в бюджетите 
на държавните културни институти за 2012 г. 
и разходи за сметка на:
1. установеното в края на 2011 г. превишение 
на постъпленията над плащанията на съответния 
държавен културен институт;
2. собствените приходи на държавните кул­
турните институти;
3. средствата, предоставени от общините 
по договори, сключени с Министерството на 
културата по реда на чл. 5, ал. 2 от Закона за 
закрила и развитие на културата;
4. средствата за реализиране на творчески 
програми и проекти, финансирани от минис­
терството на конкурсен принцип;
5. средствата по други програми и проекти, 
бенефициенти по които са държавните културни 
институти.
§ 54. За дейностите в системата на културата 
по решение на общинските съвети се предос­
тавя правото на второстепенни разпоредители 
с бюджетни кредити с възможност да съставят 
бюджети.
§ 55. (1) Министерството на здравеопаз­
ването предоставя възмездно на държавни 
и общински лечебни заведения – търговски 
дружества, и лечебни заведения – търговски 
дружества със смесено държавно и общинско 
участие в капитала, средства от Револвиращия 
инвестиционен фонд по проект „Реформа в 
здравния сектор – заем БУЛ 4565“ за закупуване 
през 2012 г. на медицинска апаратура и други 
дълготрайни активи, въз основа на сключени 
договори за възстановяване на предоставените 
средства на месечни вноски.